Die eerste stap in hulle plan is die besetting van die Akropolis en die oorname van beheer oor die stadstesourie. Geld is immers die wortel van alle kwaad. Gou besef die mans dat die vroue gedugte teenstanders is. Met vuur kom hulle aan om die besetters van die Akropolis aan die brand te st��k; met water word hul vlammetjie geblus. Vir die mans is di� pantoffelregering n erge vernedering, maar bang blyk hulle nogtans te wees vir hierdie skaamteloosste van alle wesens.
Denene Erasmus skitter in die rol van die terterige Kalonike, met haar genotvolle en self-ironiserende spel. Hoewel die meeste van haar dialoog reg aan die begin van die stuk is, is sy byna deurentyd op die verhoog en verbreek sy nie vir n oomblik die skyn van die akteur se eenheid met sy karakter nie.
Basson speel deurentyd slim met die gehoor; hy hou hulle vasgenael deur die spelers redelik baie lyf te laat wys, sonder om die spanning enigsins te verbreek. Di� taktiek word vir beide komiese effek �n seksuele uittarting gebruik.